Le Goût de la violence
Le goût de la violence () je francusko-zapadnonjemačko-italijanski crno-bijeli igrani film snimljen 1961. godine u režiji Roberta Hosseina. Po žanru je mješavina drame i pustolovnog filma. Radnja se događa u neimenovanoj latinoameričkoj zemlji u 19. vijeku gdje su seljaci digli ustanak protiv vlade. Protagonist, koga tumači sam Hossein, je vođa grupice pobunjenika koji je uspio zarobiti predsjednikovu kćer (koju tumači Giovanna Ralli) te je nastoji dovesti u pobunjenički štab i iskoristiti za razmjenu zarobljenika, pri čemu ne sluti da neki od njegovih drugova nastoje iskoristiti kako bi za sebe naplatili otkupninu. Le goût se odlikovao izuzetno mračnim i depresivnim tonom. Sniman je na lokacijama tadašnje Jugoslavije, koje su uključivale Crnu Goru i Dubrovnik, čija je ulica Stradun iskorištena za uznemirujuću scenu u kojoj protagonisti ulaze u grad "ukrašen" desetinama obješenih seljaka.

Uloge 
 Robert Hossein : Perez
 Giovanna Ralli : Maria Laragana
 Mario Adorf : Chamaco
 Hans H. Neubert : Chico Dominguez
 Madeleine Robinson : Bianca
 Dany Jacquet : Isa

Vanjske veze
 
 Haut für Haut bei Cinéma Francais
 Haut für Haut bei comingsoon.it

Francuski filmovi
Zapadnonjemački filmovi
Italijanski filmovi
Dramski filmovi
Pustolovni filmovi